

**DEN NORSKE KIRKE**

**Ski menighetsråd**

**PROTOKOLL FRA MENIGHETSRÅDSMØTE**

Møtedato: 18.11.2020
Møtetid: 18.30 - 20.00
Møtested: Digitalt

Til stede: Johannes Ulstein, Cathrine Michelet, Øystein Trædal, Cecilie Ramsøy Haugerud, Kjetil Fallan, Ellen Nylenna, Kristine Røse, Tore Hagen, Helge Nylenna, Hans Erik Matre, Trygve Gagnat og Henning Thauland

Forfall: Sidsel Grande og Meike Lien.

Møteleder: Cathrine Michelet

Referent: Toril Lundeby

Fra stab: Toril Lundeby

Åpning v/ Helge Nylenna

**Sak 68/20 Godkjenning av innkalling og saksliste**

**Vedtak:** Innkalling og saksliste ble godkjent. Enstemmig vedtatt

**Sak 69/20 Godkjenning av protokoll fra 21.10.20**

**Vedtak:** Protokollen ble godkjent. Enstemmig vedtatt

**Orienteringssaker:**

* **Referater fra undergrupper / utvalg:**

Gudstjenesteutvalget: Har jobbet med liturgi og liturgisk musikk i hovedgudstjenesten, det er et ønske fra stab om å prøve ut serie to, men veksle med serie en. Utprøving på nyåret. GU vil sende over et forslag til MR når det er klart. Det ble også diskutert i GU om å ha adventslysene på alteret eller et bord dette året, og ikke bruke den store adventskransen som må heises ned. Det ble også anbefalt å pensjonere Josef og Maria-dukkene, som ikke er så fine lenger, men bruke Jesusbarnet.

Diakoniutvalget: Har jobbet med å ha åpen kirke på lørdager, og i desember vil det også være åpen kirke på søndager 1200 – 1400.

Misjonsutvalg: Har nådd målet med 100.000.- setter seg nå nytt mål om å nå 200.000.- i løpet av 2021. Innsamlingsaksjon på facebook nå i november.

Grønt utvalg. Har sendt inn et innspill til kommunenes klimaplan.

Musikkutvalget. De arrangementene som skulle funnet sted i november er utsatt, og Ulf jobber med å få flyttet disse til våren.

SFG skal ha et møte før jul.

Fellesrådet – Er i ventemodus, skjer nok ikke så mye før den nye kirkevergen kommer 18. januar. Det vil nok bli krav om innsparinger i neste års budsjett.

* **Nytt fra stab:** Menighetskontoret er stengt, og staben har hjemmekontor. Det jobbes med digitale andakter/gudstj. Og en digital adventskalender, som vil legges ut på nett og sosiale medier. Tweensklubben og Wongel gjennomføres, og tensing har øvelser digitalt.
* **Status vedr. utstyr i Ski Nye kirke ( lyd,lys,digitalt):** Det er sendt en søknad til fellesrådet, komiteen har hatt et møte hvor Bjørnar Langen la frem et forslag til forespørsel om tilbud på lyd- og lysanlegg. Dett er nå ferdig utarbeidet, avventes å sendes inn til rammer hos fellesrådet er avklart.
* **Søndagskolen** Det vil ikke bli gjennomført søndagskole så lenge det ikke er fysiske gudstjenester.
* **Status fra prosjektet ang. behovsanalyse for ungdomsarbeid**

Møte 10/11 i prosjektgruppa, prosjektleder har vært i kontakt med de som jobber med ungdom i Ski. Lene har hatt en undersøkelse blant konfirmantene, bl.a. om kirken kan være et sted de vil komme og henge, ca 50 % sa kanskje. Spørsmålet er hva dette vil si i praksis. Menighetsrådet skal få noe skriftlig til neste møte

* **Prosessen med å rekruttere ny redaktør av menighetsbladet**

Det jobbes med å finne en ny redaktør, et par har blitt spurt, men har takket nei. Lederne i MR i Ski og Kråkstad samarbeider om arbeidet.

Alle i MR må tenke på om de vet om noen aktuelle kandidater. Det viktigste kriteriet er interesse for kirken og at man liker å skrive.

**Sak 70/20 Forslag til valg av leder og nestleder for kommende år:**

Fung.leder Cathrine Michelet og fung. nestleder Kjetil Fallan stiller seg til disposisjon for vervene fra november 2020 til november2021.

 **Vedtak:** Cathrine Michelet ble valgt til leder, og Kjetil Fallan til nestleder. Enstemmig vedtatt

**Sak 71/20 Forslag til høringssvar på sak om kirkevalg i høringsnotat fra kirkerådet**

 Helge Nylenna har laget et forslag til høringssvar

**Vedtak:** MR vedtok å sende inn høringssvaret, hvor det under pkt 2. Modell for listevalg velges som svar: Ingen av modellene. Helge Nylenna sender inn svaret - enstemmig vedtatt.

**Sak 72/20 Forslag til møteplan inkl. åpning for våren 2021:** 20/1 (åpning Cathrine), 17/2 (åpning Hans Erik), 17/3 (åpning Cecilie), 14/4 (åpning Helge), 19/5 (åpning Henning), 16/6 (åpning Øystein)

 **Vedtak:** Møteplanen godkjennes - Enstemmig vedtatt. Det ble avtalt at møtet den 17/2 starter kl. 18.00 og avsluttes i god tid før askeonsdagsgudstjeneste kl. 20.

**Sak 73/20 Forslag til Budsjett 2021**

Øystein Trædal informerte om budsjettforslaget, som ble sendt ut til MR. 175000.- til KFUM / KFUK prosjektet blir satt av i budsjettet for 2021.

**Vedtak:** Informasjonen ble tatt til orientering, og saken blir tatt opp igjen på møtet i desember for godkjenning**.**

**Sak 74/20 Musikkutvalget ønsker å få “startkapitalen” på 50.000 kr som MR bevilget overført til neste år. -** grunnet avlysninger og publikumsbegrensninger i år**.**

**Vedtak:** Musikkutvalget får overføre 50.000.- til neste års budsjett. - Enstemmig vedtatt.

**Sak 75/20 Eventuelt:**

* Menighetsforvalter informerte om at staben ønsker å lage og levere to pepperkakekirker til pepperkakebyen på Ski storsenter.